CELEX: 62009TN0464
Language: lt
Date: 2009-11-20 00:00:00
Title: Byla T-464/09: 2009 m. lapkričio 20 d. pareikštas ieškinys byloje Europos Komisija prieš New Acoustic Music ir Anna Hildur Hildibrandsdottir

27.2.2010   
            
            
               LT
            
            
               Europos Sąjungos oficialusis leidinys
            
            
               C 51/33
            
         2009 m. lapkričio 20 d. pareikštas ieškinys byloje Europos Komisija prieš New Acoustic Music ir Anna Hildur Hildibrandsdottir
   
   (Byla T-464/09)
   2010/C 51/65
   Proceso kalba: anglų
   
      Šalys
   
   
      Ieškovė: Europos Komisija, atstovaujama A.-M. Rouchaud-Joët, N. Bambara, padedamų lawyer C. Erkelens
   
      Atsakovės: New Acoustic Music Association, (Orpingtonas, Jungtinė Karalystė), Anna Hildur Hildibrandsdottir (Orpingtonas)
   
      Ieškovės reikalavimai
   
   
               —
            
            
               Priteisti iš atsakovių atlyginti Komisijai pagrindinę 31 136,23 eurų sumą, kartu su 7,70 % metinėmis palūkanomis nuo 2008 m. sausio 14 d. iki galutinio sumokėjimo dienos;
            
         
               —
            
            
               priteisti iš atsakovių bylinėjimosi išlaidas, įskaitant Komisijos patirtas išlaidas.
            
         
      Ieškinio pagrindai ir pagrindiniai argumentai
   
   Ieškinys pareikštas dėl susitarimo Nr. 2003-1895/001-001, sudaryto tarp Europos Komisijos (toliau — Komisija) ir New Acoustic Music Association (toliau — NAMA), atstovaujamos Anna Hildur Hildibrandsdottir, organizuoti renginį CLT2003/A1/GB-317 — European Music Roadwork vykstant programai „Kultūra 2000“ (1).
   Šiuo ieškiniu Komisija siekia Teisingumo Teismo sprendimo, kuriuo būtų nuspręsta, kad kiekviena iš atsakovių solidariai atsakinga už visą sumą ir turi grąžinti Komisijai 31 136,23 eurų sumą kartu su palūkanomis dėl skirtumo tarp NAMA avansu sumokėtos sumos vykdyti susitarime numatytus veiksmus ir sumos, kurią NAMA turi teisę gauti.
   Ieškovė, pagrįsdama savo ieškinį, nurodo vienintelį pagrindą. Ji tvirtina, kad NAMA neįvykdė savo sutartinių įsipareigojimų negrąžindama dalies Komisijos sumokėto avanso, atsižvelgiant į tai, kad realios leistinos išlaidos buvo mažesnės nei bendros įvertintos išlaidos.
   Komisija teigia, kad NAMA ir Anna Hildur Hildibrandsdottir, kaip partnerė ir įgaliota NAMA atstovė, yra solidariai atsakingos už mokėtiną sumą.
   
      (1)  2000 m. vasario 14 d. Europos Parlamento ir Tarybos sprendimas Nr. 508/2000/EB, nustatantis programą Kultūra 2000 (OL L 63, p. 1; 2004 m. specialusis leidimas lietuvių k., 16 sk., 1 t., p. 97).